Mattoso Câmara

Joaquim Matoso Câmara Júnior, coincido cumo Mattoso Câmara (Rio de Janeiro, 13 de abril de 1904 — 5 de febreiro de 1970), fui un porsor de pertués, ambestigador i lhenguista brasileiro.

Formou-se an arquitetura i dreito, mas çtacou-se ne l campo de la lhenguística, deceplina na qual fizo bários cursos specializados drento i fura de l Brasil, tenendo studos cun Roman Jakobson i Georges Millardet. Fui porsor cumbidado an Lisboua, porsor bejitante an Washington i an bários outros lhocales de l mundo, pa alhá de eisercer bários oufícios.

La obra de Matoso Câmara ne l campo de ls studos de la lhenguística giral, anfluençada pulas corrientes ouropeias de l funcionalismo de André Martinet, tornou el ua refréncia ne ls studos de lhenguística pertuesa. La tónica de modernidade científica i metodológica que puso an cada assunto premitiu perceber la lhéngua cumo un to, cumo ua strutura defenida pula relaçon antre ls sous custituintes i pulas funçones por eilhes zampenhadas. Antre ls sous percipales salimientos, stan Princípios de Linguística Geral, Problemas de Linguística Descritiva, Estrutura da Língua Portuguesa i Dicionário de Linguística e Gramática.

Catadorie:Lhenguistas
Catadorie:Lhéngua mirandesa
Catadorie:Lhéngua pertuesa
Catadorie:Porsores
Catadorie:Scritores de l Brasil